Diari Oficial de la Generalitat Valenciana


Sumari del DOGV 7376, del 07-10-2014 (2014/9052)

Resolució de 26 de setembre de 2014, del subsecretari de la Conselleria de Educació, Cultura i Esport, per la qual es revoca i es deixa sense efectes la licitació del contracte del servici de vigilància del Complex Educatiu de Cheste. Expedient núm. CNMY14/CD10A/40.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7376

Data del DOGV
:   07-10-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/9052


Data del document
:   26-09-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * contracte de serveis
    * adjudicació de contracte administratiu

Resolució de 26 de setembre de 2014, del subsecretari de la Conselleria de Educació, Cultura i Esport, per la qual es revoca i es deixa sense efectes la licitació del contracte del servici de vigilància del Complex Educatiu de Cheste. Expedient núm. CNMY14/CD10A/40. [2014/9052]  
Amb data 14 de juny de 2014, mitjançant una resolució del subsecretari, dictada per delegació de la consellera d'Educació, Cultura i Esport (RC 26.03.2013, DOCV 6993), es va aprovar l'expedient per a la contractació del servici de vigilància del Complex Educatiu de Cheste (exp. núm. CNMY14/CD10A/40). L'anunci de licitació ha sigut publicat en el Diari Oficial de la Comunitat Valenciana el 25 de setembre de 2014 (núm. 7368).  
El 19 de juny de 2014 va ser publicat en el Diari Oficial de la Comunitat Valenciana la licitació de l'acord marc per a la contractació dels servicis i subministraments de vigilància i seguretat d'edificis de l'Administració de la Generalitat, les seues entitats autònomes i els ens del sector públic empresarial i fundacional de la Generalitat. Dins del lot núm. 2 (Educació) s'inclou la vigilància del Complex Educatiu de Cheste.  
Una vegada s'ha advertit, a la vista de l'avançat estat de la tramitació, que l'adjudicació de l'acord marc es produirà en breu, resulta necessari anul·lar la licitació del servici de vigilància del Complex Educatiu de Cheste, a fi d'evitar una duplicitat d'adjudicacions.  
  
L'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, establix que:  
«1. Les administracions públiques podran revocar en qualsevol moment els seus actes de gravamen o desfavorables, sempre que la revocació no constituïsca dispensa o exempció no permesa per les lleis, o siga contrària al principi d'igualtat, a l'interés públic o a l'ordenament jurídic.  
2. Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.»  
Basant-se en els anteriors antecedents de fet i fonaments de dret, resolc:  
Revocar i deixar sense efectes la licitació del contracte del servici de vigilància del Complex Educatiu de Cheste (exp. núm. CNMY14/CD10A/40).  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació.  
  
València, 26 de setembre de 2014.- El subsecretari, p. d. (R 26.03.2013, DOCV 6993): Jesús Carbonell Aguilar.